мерки, беше направено заключението, че коригиращият ефект на митото е намален както в количествен, така и в ценови аспект.
 2.6. Доказателства за дъмпинг във връзка с първоначално определената нормална стойност за сходния продукт
 (56)
 В съответствие с член 13, параграф 1 от основния регламент Комисията провери дали експортните цени на продукта, предмет на разследването, са дъмпингови.
 (57)
 Като се има предвид незначителното ниво на съдействие от страна на производителите износители, въз основа на данни от Евростат Комисията изчисли експортната цена, която е коригирана след оценка от промишлеността на Съюза, както е обяснено в съображение (53).
 (58)
 По данни от Евростат средната китайска цена на вноса, коригирана към стойността франко завода с помощта на данните за квотите на единствения оказал съдействие износител, беше сравнена със среднопретеглената нормална стойност, установена в първоначалното разследване.
 (59)
 Сравнението на нормалната стойност и експортната цена показа ниво на дъмпинг през разглеждания период от около 14 % от неоказалите съдействие производители износители.
 2.7. Заключение
 (60)
 Въз основа на гореизложените констатации Комисията стигна до заключението, че окончателното антидъмпингово мито, наложено върху вноса на разглеждания продукт, така както е определен в първоначалното разследване, е заобикаляно чрез вноса на леко видоизменения разглеждан продукт с произход от КНР.
 (61)
 От разследването е видно, че има промяна в схемите на търговия между КНР и Съюза, която е резултат от практика, процес или дейност, за които няма достатъчно основания или икономическа обосновка освен налагането на митото.
 (62)
 Комисията установи, че коригиращият ефект на митото се намалява по отношение на цените и/или количествата на сходния продукт. Също така бяха намерени доказателства за дъмпинг по отношение на първоначално установената нормална стойност за сходния продукт.
 3. МЕРКИ
 (63)
 С оглед на гореизложените констатации Комисията достигна до заключението, че окончателното антидъмпингово мито, наложено върху вноса на някои корозионноустойчиви стомани с произход от КНР, се заобикаля чрез вноса на продукта, предмет на разследването, с произход от КНР.
 (64)
 В съответствие с член 13, параграф 1 от основния регламент обхватът на действащите антидъмпингови мерки по отношение на вноса на някои корозионноустойчиви стомани с произход от КНР следва да бъде разширен и към вноса на продукта, предмет на разследването, с произход от КНР.
 (65)
 В съответствие с член 13, параграф 3 и член 14, параграф 5 от основния регламент, в които се предвижда мерките с разширен обхват да бъдат прилагани спрямо вноса, който влиза на територията на Съюза при регистрационен режим, въведен с регламента за започване на разследване, следва да бъде събрано антидъмпинговото мито върху вноса в Съюза на продукта, предмет на разследването, с произход от КНР.
 4. ИСКАНИЯ ЗА ОСВОБОЖДАВАНЕ
 (66)
 Две групи от производители износители от КНР поискаха да бъдат освободени от евентуалните мерки с разширен обхват и подадоха искане за освобождаване в съответствие с член 13, параграф 4 от основния регламент.
 (67)
 Както е посочено в съображение (26), една група от китайски производители износители не е предоставила необходимата информация в искането си за освобождаване и поради това Комисията не взе предвид информацията, предоставена от тази група дружества.
 (68)
 Единствената оказала съдействие група от производители износители и свързаните